b'\n_START_ARTICLE_\nHodek\xc3\xa5l\n_START_PARAGRAPH_\nHodek\xc3\xa5l (latin: Brassica oleracea eller capitata) er en av de vanligste k\xc3\xa5lartene som finnes i Norge. De mest vanlige typene hodek\xc3\xa5l er hvitk\xc3\xa5l, spissk\xc3\xa5l, r\xc3\xb8dk\xc3\xa5l og savoyk\xc3\xa5l. Den har f\xc3\xa5tt navnet sitt ettersom det har samme form som et menneskehode._NEWLINE_Hodek\xc3\xa5l kan bli gruppert etter hodeform som kvitk\xc3\xa5l og r\xc3\xb8dk\xc3\xa5l, eller etter hodeform som hodek\xc3\xa5l og spissk\xc3\xa5l. Hvitk\xc3\xa5l er et gammelt navn som viste til at hodene ble hvite etter avbladning og lang tids lagring. I dag er \xe2\x80\x98hodek\xc3\xa5l\xe2\x80\x99 mest brukt som navn for rund hvitk\xc3\xa5l_NEWLINE_Hodek\xc3\xa5l dyrkes over hele Norge, og har blitt dyrket her siden den andre halvdelen av 1600-tallet. Det er vanskelig spore hodek\xc3\xa5lens n\xc3\xb8yaktige historie, men den var mest sannsynlig domestisert et sted i Europa f\xc3\xb8r 1000 f.Kr., skj\xc3\xb8nt savoik\xc3\xa5l ble ikke utviklet f\xc3\xb8r p\xc3\xa5 1500-tallet. I middelalderen hadde k\xc3\xa5l blitt en vesentlig del av det europeiske kj\xc3\xb8kken._NEWLINE_Hodek\xc3\xa5len kan lagres over sv\xc3\xa6rt lang tid, men den m\xc3\xa5 ha optimale lagringsforhold som h\xc3\xb8y luftfuktighet og uten p\xc3\xa5virkning av etylengass.\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0_NEWLINE_Hodek\xc3\xa5l dyrkes over hele Norge, med sorter tilpasset ulike landsdeler og tidlighet. De viktigste omr\xc3\xa5dene for salgsproduksjon er Rygge og R\xc3\xa5de i \xc3\x98stfold, Mj\xc3\xb8sbygdene, Lier, S\xc3\xb8rlandet og Frosta. Norsk produksjon av hodek\xc3\xa5l, dvs. \xc2\xa0sommerk\xc3\xa5l, h\xc3\xb8st og vinterk\xc3\xa5l utgj\xc3\xb8r ca 30\xc2\xa0000 daa og dekker de fleste \xc3\xa5r hele v\xc3\xa5rt innenlandske forbruk. (Norges offisielle statistikk, Jordbrukstellinga: http://www.ssb.no/a/publikasjoner/pdf/nos_d440/nos_d440.pdf)._NEWLINE_Sene hodek\xc3\xa5lsorter (vinterk\xc3\xa5l) har god lagringsevne og kan markedsf\xc3\xb8res i vinterhalv\xc3\xa5ret etter lagring p\xc3\xa5 kj\xc3\xb8lelager hos produsentene. Tidligk\xc3\xa5l som dyrkes under solfanger kan h\xc3\xb8stes allerede i midten av mai i de tidligste deler av landet. \xc2\xa0Balvoll, G. 1999. Gr\xc3\xb8nnsakdyrking p\xc3\xa5 friland. Landbruksforlaget._NEWLINE_Det er vanskelig spore hodek\xc3\xa5lens n\xc3\xb8yaktige historie, men har trolig sitt opphav fra ville arter i Middelhavsomr\xc3\xa5det. Den var kjent i Europa p\xc3\xa5 700-tallet og hodek\xc3\xa5l med faste hoder ble dyrket i England p\xc3\xa5 1400-tallet. Hodek\xc3\xa5l er blitt dyrket her i landet siden vikingtiden, siden \xe2\x80\x98k\xc3\xa5lgarder\xe2\x80\x99 er nevnt i lover fra den tiden hvor det nevnes at tyveri av k\xc3\xa5l var straffbart. Christian Gartner, som i 1694 utga den f\xc3\xb8rst norske hagebok \xe2\x80\x98Horicultura\xe2\x80\x99, er det et helt kapittel om k\xc3\xa5l_NEWLINE_I dag dyrkes det bare utenlandske sorter av hodek\xc3\xa5l her i landet. Men fra slutten av 1800-tallet og helt fram til 1975 ble det brukt nesten bare norske hodek\xc3\xa5lsorter. Disse sortene var stort sett foredlet fram av dyktige k\xc3\xa5lprodusenter i de viktigste dyrkingsomr\xc3\xa5dene v\xc3\xa5re.'